सामग्री: आता खुद्द राहुल गांधी यांनीच हा खुलासा केला आहे. त्यांनी सांगितलं आहे की, त्यांची ट्वीट्स हा पीडी करतो. पिडी हा राहुल यांचा पाळीव कुत्रा आहे. रविवारी राहुल यांनी ट्वीट करून पिडीचा एक व्हीडिओ शेअर केला आहे. 

राहुल यांनी पिडीच्या वतीने लिहिलं आहे. 

Twitter पोस्ट समाप्त, 1

ट्वीटमध्ये म्हटलं आहे की,  लोक नेहमी विचारतात, या माणसासाठी कोण ट्वीट करत आहे. मी आता सर्वांसमोर हजर होतो आहे. मी आहे पीडी. मी त्यांच्यासारखाच स्मार्ट आहे. पाहा मी एका ट्वीटसोबत काय करू शकतो. उप्स... ट्रीटसोबत! 

राहुल यांचा व्हीडिओ 

14 सेकंदाच्या या व्हीडिओमध्ये राहुल त्यांचा पाळीव कुत्रा पिडीसोबत खेळत आहेत. त्यांनी त्याल नमस्ते करण्यासाठी सांगितल्यानंतर पिडी आपल्या पुढच्या दोन पायवर उचलतो. 

त्यानंतर राहुल पिडीच्या नाकावर बिस्किट ठेवतात आणि चुटकी वाजवून हे बिस्किट खाण्यासाठी सांगतात. पिडी मोठ्या चातुर्याने हे बिस्किट खातो. 

राहुल यांचं हे ट्वीट अनेकांनी रिट्वीट केलं आहे. 

काँग्रेसची सोशल मीडियाची जबाबदारी सांभाळणाऱ्या रम्या ट्वीटमध्ये म्हणतात, "तर तुम्हाला आता समजलं असेल, या टॅलेंटची स्पर्धा कोण करू शकतो?" 

राहुल गांधी यांच्या ट्वीटला अनेकांनी रिट्वीट केलं, तसं भारतीय जनता पक्षाच्या कार्यकर्त्यांनी आणि काही नेत्यांनीही याची दखल घेतली.

काँग्रेसमधून भाजपमध्ये आलेले आसामाचे मंत्री हेमंत बिस्व शर्मा ट्वीटमध्ये म्हणतात, 'राहुल गांधी सर, माझ्याशिवाय याला कोण चांगलं ओळखू शकतो. मला आजही आठवतं....  जेव्हा आम्ही आसामच्या गंभीर विषयांवर चर्चा करत होतो तेव्हा, तुम्ही याला बिस्किटं भरवण्यात मग्न असायचा.'

हेमंत बिस्व शर्मा 2001 ते 2015 पर्यंत आसाम काँग्रेसचे आमदार होते. 2016 ला ते भाजपमध्ये आले. 

हेमंत यांच्या ट्वीटला उत्तर देताना लेखक पवन खेडा यांनी ट्वीट केलं की, 'ज्या बैठकीत कोण जास्त विश्वासू आहे हे समजलं होतं, ही तीच तर बैठक नव्हे?' 

काँग्रेसचे प्रवक्ते संजय झा यांनी स्मृती इराणींना 'तुम्ही आता कधी प्रेस कॉन्फरन्स घेणार', अशी विचारणा केली आहे.

राहुल गांधी यांची ट्विटरवर वाढती प्रसिद्धी पाहून इराणी यांनी एका रिर्पोटचा हवाल्याने राहुल गांधी परदेशात निवडणूक लढवण्याची तयारी करत आहेत, अशी टीका केली होती. 

भाजपच्या वतीने राहुल यांचा हा व्हीडिओ विनोदी अंगानं मांडला गेला.

भाजपच्या आयटी सेलची जबाबदारी सांभाळणारे अमित मालवीय यांनी पॅडमॅन या...\nमागील सामग्री खालीलप्रमाणे सारांशित केली जाऊ शकते:
गेल्या काही दिवसांत राहुल गांधी सोशल मीडियावर चांगलेच सक्रिय झाले आहेत. त्यांच्या मार्मिक विनोदी ट्वीट्समुळे अनेकांना आश्यर्यही वाटत असेल. राहुल गांधी यांच्या या मेकओव्हरच्या मागे कोण आहे?